Σαλέμ Εμπακατά

Ο Σαλέμ Εμπακατά, (γαλλικά: Salem M'Bakata) γεννημένος στις 19 Απριλίου 1998 στη Λαϊκή Δημοκρατία του Κονγκό, είναι ένας Γαλλο-κονγκολέζος ποδοσφαιριστής που αγωνίζεται ως δεξί μπακ στην Gaziantep F.K. Επίσημα στην Γκαζιαντέπ ο Εμπακατά . Προηγουμένως αγωνίζονταν στον Άρη Θεσσαλονίκης. Αν και γεννήθηκε στην Κινσάσα στη Λαϊκή Δημοκρατία του Κονγκό, ο Σάλεμ Εμπακατά σε βρεφική ηλικία, μετανάστευσε με τη μητέρα του, στη Γαλλία, όπου και μεγάλωσε στο Λε Με-συρ-Σεν.
 Ποδοσφαιρική καριέρα 
Έχοντας ξεκινήσει το ποδόσφαιρο, ως δεξί εξτρέμ, στα τμήματα υποδομών της τοπικής Λεμ Με Σπορτ Φουτμπόλ, ο Εμπακατά συνέχισε στα τμήματα υποδομής της ΣΚ Βρετάν, μιας καταξιωμένης ποδοσφαιρικής ακαδημίας στο Ιλ-ντε-Φρανς, προτού τον εντοπίσει και τον εντάξει στις ακαδημίες της, η Σοσό το 2015. Σε ηλικία 20 ετών, ο Εμπακατά υπέγραψε το πρώτο του επαγγελματικό συμβόλαιο με τη Σοσό. Ο πρώην εξτρέμ, που σταδιακά μετατράπηκε σε δεξί μπακ, πραγματοποίησε το επαγγελματικό του ντεμπούτο στις 27 Ιουλίου 2018 εναντίον της Γκρενόμπλhttp://www.transfermarkt.fr/salem-mbakata/leistungsdatendetails/spieler/590926/verein/750. Παρά τη δύσκολη σεζόν για τη Σοσό, που πάλευε να αποφύγει τον υποβιβασμό, ο Εμπακατά, στον πρώτο γύρο του πρωταθλήματος είχε 14 συμμετοχές στη βασική ενδεκάδα της ομάδας. Στο δεύτερο μισό της σεζόν, αντιμετώπισε έντονο ανταγωνισμό από τον Ράφα Ναβάρο που αγωνίζονταν στην ίδια θέση, και πραγματοποίησε μόνο πέντε εμφανίσεις. Παρά ταύτα, επέκτεινε το συμβόλαιό του στο τέλος της σεζόν 2018-19, έως τον Ιούνιο του 2021http://www.francefootball.fr/news/Ligue-2-salem-m-bakata-sochaux-prolonge-jusqu-en-2021/1025040. Συνολικά με την πρώτη ομάδα της Σοσό αγωνίστηκε στη Λιγκ 2, από το 2018 έως το 2021, 67 φορές, έχοντας απολογισμό τέσσερις ασίστ. Το 2021, αρνήθηκε την πρόταση επέκτασης που του είχε κάνει ο Σοσό. Αφού έμεινε ελεύθερος, δοκιμάστηκε για μια εβδομάδα κι έφτασε πολύ κοντά στο να υπογράψει στην ελβετική Λουγκάνο, αλλά τελικά κατέληξε στον  Άρη Θεσσαλονίκης, τον Φεβρουάριο του 2022. Έκτοτε αγωνίζεται στους «κίτρινους» της Θεσσαλονίκης. Στις 17 Μαΐου 2022, πέτυχε το πρώτο του γκολ με τα χρώματα του Άρη, αλλά και γενικότερα στην καριέρα του, σημειώνοντας το τρίτο γκολ της ομάδας του, στην εκτός έδρας νίκη επί του ΠΑΣ Γιάννενα με 0-3. http://www.ant1news.gr/eidiseis/article/636210/aris-tria-gkol-sta-giannena-kai-3i-thesiΕμπακατά: Σκόραρε το πρώτο γκολ της καριέρας του! Στις 11 Σεπτεμβρίου 2022, πέτυχε το δεύτερο του γκολ με τη φανέλα του Άρη, σημειώνοντας το δεύτερο τέρμα τέρμα της ομάδας του στην εκτός έδρας νίκη επί του Αστέρα Τρίπολης με 0-2.http://sportday.gr/podosfairo/147823_asteras-tripolis-aris-0-2-empakata-ta-ta-ta.html
Ολοκλήρωσε τη θητεία του στον Άρη, στις 8 Αυγούστου 2023, με απολογισμό 38 συμμετοχές και 2 τέρματα σε όλες τις διοργανώσεις Εμπακατά: Tα 38 παιχνίδια με τον Άρη και η υποδοχή με “φατούρο” στην Γκαζιαντέπ (photos).

Εθνική Κονγκό
Ήδη από το 2015, του είχε προταθεί να εκπροσωπήσει το Κονγκό, αγωνιζόμενος στην ομάδα Νέων (U20), σε έναν φιλικό αγώνα με την Αγγλία. Εντούτοις, είχε απορρίψει τη σχετική πρόταση, γιατί μόλις είχε φτάσει στη Σοσό και ήθελε πρώτα να εγκλιματιστεί στο περιβάλλον της νέας του ομάδας προτού φτάσει στην εθνική ομάδα. Salem M’Bakata : « l’équipe nationale est clairement un objectif ! »
Αργότερα, κλήθηκε στην Εθνική Ανδρών του Κονγκό και συμμετείχε στις προπονήσεις της, χωρίς τελικά να επιλεγεί για να αγωνιστεί σε κάποιο αγώνα. Στην Εθνική του Κονγκό ο Εμπακατά!

Στατιστικά στοιχεία ανά περίοδο
 έως και τις 09 Αυγούστου 2023 
ΣύλλογοςΠερίοδοςΠρωτάθλημα Κύπελλο Ευρωπαϊκέςδιοργανώσεις1ΣύνολοΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣοσό  Λιγκ 22018-1919020002102019-2012010001302020-213003000330Γαλλία6106000670Άρης Θεσσαλονίκης Σούπερ Λίγκα2021-22810000812022-2323130202812023-2400002020Ελλάδα3123040382 Σύνολο σταδιοδρομίας92290401052
1Οι ευρωπαϊκές συμμετοχές είναι στο Κόνφερενς Λιγκ

Παραπομπές

Εξωτερικές πηγές

 Ο Σαλέμ Εμπακατά στο soccerway
 Η σταδιοδρομία του Σαλέμ Εμπακατά στη Σούπερ Λίγκα
 Το προφίλ του Εμπακατά στο transfermarkt
 Το προφίλ του Εμπακατά στο uefa.com


Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λιγκ 2
Κατηγορία:Γάλλοι ποδοσφαιριστές στο εξωτερικό